laion/Wikipedia-Exotic huggingface dataset:
Jan Karol Chodkiewicz

Jan Karol Chodkiewicz (leedu Jonas Karolis Chodkevičius (ka Katkevičius), leedu rahvapärimustes Katkus; surnud 24. septembril 1621 Hotini linnuses) oli Poola-Leedu väejuht. 1601. aastast oli ta Leedu välihetman ja 1605. aastast Leedu suurhetman. Jan Karol Chodkiewicz sündis Leedu magnaat Jan Hieronimowicz Chodkiewiczi (1537–1579) ja Krystyna Zborowska pojana. Ta õppis Vilniuse Akadeemias, misjärel siirdus välismaale väeteenistusse. Ta õppis sõjakunsti hertsog Alba ja Oranje Mauritsi käe all. Poolasse naasnult võttis ta Stanisław Żółkiewski leitnandina osa Severin Nalivaiko juhitud kasakaülestõusu mahasurumisest. Samuti osales ta Jan Zamoyski võidukal Vallahhia sõjakäigul. 1599. aastal määrati ta Žemaitija staarostiks ja 1601. aastal Leedu välihetmaniks. Chodkiewicz juhtis Leedu vägesid Poola-Rootsi sõjas, kus osales muu hulgas Koknese lahingus. Pärast Zamoyski lahkumist Liivimaalt 1602. aastal sai Chodkiewiczist sealsete Poola-Leedu vägede ülemjuhataja. Chodkiewicz saavutas lahingutes rootslastega edu, vallutas 1603. aastal Tartu ning lõi järgmisel aastal Rootsi vägesid Paide lahingus. Selle võidu järel ülendati ta Leedu suurhetmaniks. 1605. aastal võitis ta Rootsi vägesid Salaspilsi lahingus ning sai selle eest õnnitluskirju paavstilt, Türgi sultanilt ning Pärsia šahhilt. Poola-Leedu pingeline siseolukord viis tähelepanu sõjalt Rootsiga eemale. Palgata jäänud Chodkiewiczi sõdurid loobusid sõdimast ning järelejäänutele oli suurhetman sunnitud oma taskust palka maksma. 1606. aastal algas Poolas Zebrzydowski mäss ning Chodkiewicz, kes oli kuninga peamisi pooldajaid, oli sunnitud Liivimaalt Poolasse naasma. 1608. aastal saabus Leedu suurhetman taas Liivimaale, vallutas Pärnu ning osales veel mitmes lahingus. Seejärel võttis Chodkiewicz osa Poola-Moskva sõjast, vallutades 1617. aastal Dorogbuži kindluse. Selle sõjakäigu ajal teenis tema alluvuses hulk hilisemaid Poola väejuhte, näiteks hilisem Krooni suurhetman Stanisław Koniecpolski (surnud 1646). Sõja Moskvaga lõpetas 1618. aastal Deulino rahu ning suurhetman saadeti lõunasse võitlema Türgi vägedega. Türklased olid võitnud 1620-1621 Poola-Türgi sõjas Poola-Leedu vägesid Ţuţora lahingus ning 160 000-meheline Türgi vägi sultan Osman II juhatusel liikus Poola piiride suunas. Chodkiewicz ületas Dnepri ja seadis end sisse Hotini linnuses, mis jäi täpselt türklaste teele. Kuu aega kestnud piiramise ajal suutis suurhetman tagasi lüüa kõik türklaste rünnakud. Kuna algasid sügise esimesed lumesajud, lõpetas sultan linnuse piiramise. Eakas suurhetman suri linnuses vaid mõni päev enne piiramise lõppu. Jan Karol Chodkiewicz abiellus Zofia Mieleckaga. Abielust sündisid: Hieronim Chodkiewicz Anna Scholastyka Chodkiewicz 1620. aastal abiellus Chodkiewicz vürstitar Anna Alojza Ostrogskaga (surnud 1654), kes oli vürst Aleksander Ostrogski (1571–1603) ja Anna Kostka (1575–1635) tütar. Chodkiewicz
Jodopsiinid

Jodopsiinid on kolvikestes sisalduvad värvinägemispigmendid. Keemiliselt väga lähedased rodopsiinile. Jodopsiinid koosnevad opsiinist (valguline komponent) ja selle külge kinnitunud kromofoorist retinaal.
Rodopsiin

Rodopsiin ehk nägemispurpur on üks selgroogsete silmade võrkkesta ja selgrootute fotoretseptorite nägemispigmentidest. Rodopsiin laguneb valguse mõjul ja taastub pimeduses. Rodopsiin on silma võrkesta kepikestes, mis võimaldab (teiste närvirakkude ja aju abiga) inimesel näha just must-valget pilti ka siis kui valgus on nõrk (näiteks õhtu või ööhämaruses). Kolvikestes, mille abil on võimalik värve ehk erineva lainepikkusega valgust eristada on pisut teistsugused valgusele reageerivad (inimesel 3 tüüpi) molekulid nimega fotopsiin. Rodopsiinis oleva retinaali, valgustundliku molekuli moodustamisest võtab osa A-vitamiin. Kui see on häiritud, tekib kanapimedus. Retinaalist alguse saav vastava lainepikkusega valgusfootoni muundumine silmanärvi impulsiks on üldjoontes järgmine: Footon neeldub retinaalis, täpsemalt cis-retinaali (vaata cis-trans-isomeeria) 11-sidemes (see on koht, kus molekul kõverdub) ja molekul sirgestub footoni energia abil nõndanimetatud trans-olekusse, mis toob omakorda kaasa ümbritseva valgulise opsiinimolekuli kujumuutuse. Sellest saab alguse retseptorrakkude rakumembraanide katioonkanalite sulgumine, millest tekib hüperpolarisatsioon. See põhjustab omakorda võrkkesta bipolaarsete rakkude ergastumise ja kiirelt liikuv närviimpulss ongi oma teel aju nägemiskeskuste poole. fototransduktsioon
Berend tor Beke

Berend tor Beke (surnud 1606. aastal; maeti 9. aprillil 1606 Tallinnas) oli Tallinna majaomanik, Rosenbachide aadlisuguvõsa esiisa. Tallinna kodanikeraamatus on teda mainitud 20. septembril 1570, 17. veebruaril 1574 ja 20. augustil 1594.. Ta ostis 1579. aastal maja koos aiaga Pikal tänaval. Tema poeg Bernhard zur Beck oli Tallinna bürgermeister ja ülendati 1643. aastal aadlikuks Bernhard von Rosenbachi nime all. "Tallinna kodanikkuderaamat : 1409-1624". Tallinn, 1932, lk. 83 "Tallinna kodanikkuderaamat : 1409-1624". Tallinn, 1932, lk. 88 "Tallinna kodanikkuderaamat : 1409-1624". Tallinn, 1932, lk. 97 Väljavõte Eestimaa rüütelkonna genealoogilisest käsiraamatust
Scuderia Ferrari

See artikkel on Ferrari Vormel 1 meeskonnast; autofirma kohta vaata artiklit Ferrari Scuderia Ferrari on luksusautode tootja Ferrari võidusõiduautodega tegelev osakond ning Vormel 1 võidusõidumeeskond. Meeskonna asutas 1929. aastal Enzo Ferrari, kes alustas võistlemist Alfa Romeo toodetud võidusõiduautodega. Alates 1947. aastast hakati võistlema juba Ferrari ehitatud võidusõiduautodega. Debüüt Vormel 1-s toimus 1950. aastal Monaco tänavarajal. Ferrari on ainuke tänapäevani tegutsev meeskond, kes on osalenud Vormel 1 sarjas selle algusaastatest peale. 1940. aastatest 1973. aastani osales Ferrari ka sportautovõistlustel. Kui aga 1973. aastal saatis Ferrari Vormel 1 tiimi ebaedu, otsustas juhtkond sportautovõistlustest tagasi tõmbuda ja keskenduda Vormel 1-le. Praegu juhib meeskonda Mattia Binotto. Pikka aega olid vastavates ametites Jean Todt ja Ross Brawn. Esimene GP vōit: 1951 Suurbritannia Meeskondlikke MM-tiitleid: 16 (1961, 1964, 1975, 1976, 1977, 1979, 1982, 1983, 1999 2000, 2001, 2002,2003, 2004, 2007, 2008) Individuaalseid MM-tiitleid: 15 (1952, 1953, 1956, 1958, 1961, 1964, 1975, 1977, 1979, 2000, 2001, 2002, 2003, 2004, 2007) GP starte: 949 GP vōite: 229 GP 2. koht: 259 GP 3. koht: 239 GP poodiumi kohti: 727 Kõige rohkem GP vōite hooajal: 15(2002, 2004) Kõige rohkem GP vōite järjest: 10 (2002 Kanada - 2002 Jaapan) Kvalifikatsiooni vōite: 213 Kiiremaid ringe: 244 Punkte kokku: 7182,5 Andmed õiged 27.11.2017 seisuga Ferrari 166 Ferrari 500 Ferrari 246 Ferrari 158 Ferrari 312B3 Ferrari 312T2 Ferrari 312T3 Ferrari F1-2000 Ferrari F2001 Ferrari F2002 Ferrari F2003-GA Ferrari F2004 Ferrari F2007 Ferrari F2008 Ferrari F2010 Ferrari 2012 Sõitja järel sulgudes võistluste arv ja võistkonnas olemise aastad. Michael Schumacher (144/ 1996–2006) Gerhard Berger (96/ 1987–1989, 1993–1995) Rubens Barrichello (85/ 2000–2004) Michele Alboreto (80/ 1984–1988) Jean Alesi (79/ 1991–1995) Clay Regazzoni (75/ 1970–1972, 1974–1976) Gilles Villeneuve (68/ 1977–1982) Eddie Irvine (65/ 1996–1999) Niki Lauda (58/ 1974–1977) Jacky Ickx (57/ 1968, 1970–1973) Mike Hawthorn (37/ 1953–1955, 1957–1958) Lorenzo Bandini (35/ 1962–1967) Carlos Reutemann (34/ 1976–1978) René Arnoux (32/ 1983–1985) Phil Hill (31/ 1958–1962) Stefan Johansson (31/ 1985–1986) Nigel Mansell (31/ 1989–1990) Alain Prost (31/ 1990–1991) Alberto Ascari (30/ 1950–1954) John Surtees (30/ 1963–1966) Felipe Massa(2006–2013) Kimi Räikkönen (2007–2009; 2014–2018) Fernando Alonso (2010–2014) Sebastian Vettel (2015–2020) Charles Leclerc (2019–) Carlos Sainz Jr. (2021–) Phil Hill John Surtees Niki Lauda Michael Schumacher Kimi Räikkonen Fernando Alonso (2011) Ferrari SpA, Via Ascari 55, 41 053 Maranello, Itaalia. Ferrari Vormel 1 koduleht Igipõlisetest rivaalidest Ferrarist ja McLarenist said südamesõbrad Postimees, 30. jaanuar 2009 Ferrari tallile ennustatakse kaost Postimees, 23. aprill 2009
Nikolai von Mewes

Nikolai von Mewes (ka Meves, vene: Николай Иванович фон Мевес; tapeti 11./23. juulil 1831 Staraja Russas) oli baltisaksa päritolu Vene keisririigi suurtükiväe kindralmajor. Tema esivanemaks oli Greifswaldist pärit saksa jurist David Mevius (1609–1670; de), kes Rootsi teenistuses olles oli Wismari tribunali asepresident. Ta osales 1812. aasta Isamaasõjas, sai polkovnikuna 26. novembril 1819 Püha Georgi ordeni 4. järgu (Nr. 3453) kavaleriks ja oli majanduskomisjoni esimees. Ta tapeti 23. juulil 1831 Staraja Russa Kooleramässu käigus.[viide?] Ta oli abielus Amalie Charlotte Friederike von Hoyningen-Huenega (1798–1875 Narva), kes oli Lehtse, Kurge ja Aru mõisaomaniku Alexander von Hoyningen-Huene (1766–1819) ja Jootme mõisast pärit Charlotte Dorothea von Frieselli (1772–1813) tütar. Abielust sündisid: Charlotte Sophie von Mewes (1816 Lehtse – 1886 Rakvere), abiellus Aa mõisas 1841 Rohu mõisniku Michael von Hoyningen-Huenega (1811–1889). Alexander Alexei von Mewes (1820 Rakvere – 1821 Kurge) Alexander von Mewes (1824 Kolomna – 1856 Peterburi), Venemaa major Eweline von Mewes (1827–1875), abiellus 1846 Karl von Berendsiga (1823–1876). Peale Nikolai surma abiellus lesk Amalie 1837. aastal Friedrich Ludolf von Seydlitziga (suri 1891). Johann Joachim von Mewes (suri 31.5.1825 Tallinnas), 1793. aastast Tallinna kodanik, skulptor Dimitri Meves (Дмитрий Васильевич Мевес), keele õpikute autor (sh. "Üks juhhataja wenne kele essimesseks õppetusseks. Eesti rahva kolides Paltimaal", Riia, 1870) Richard von Mewes (1839–1901 Riias; ru), Venemaa kindralleitnant (1895), abiellus Helene Gulkewitschiga (Елена Николаевна Гулькевич), nende tütar õukonnapreili Marie von Mewes (sünd.1886) abiellus 1909 Peterburis Rummu mõisast pärit sõjaväelase krahv Sergei von Rehbinderiga (1885–1951). Erik-Amburger-Datenbank: Nikolai Meves (russ.: Ivanovič)[alaline kõdulink] Мевес, фон / Энциклопедия Брокгауза Ф.А. и Ефрона И.А. (1890 - 1916гг.) Старорусский некрополь Genealogisches Handbuch der baltischen Ritterschaften, Teil 2: Estland, Band 3 Görlitz. 1930, lk.130 Genealogisches Handbuch der baltischen Ritterschaften, Teil 2: Estland, Band 3 Görlitz. 1930, lk.131 Genealogisches Handbuch der baltischen Ritterschaften, Teil 2: Estland, Band 3 Görlitz. 1930, lk.357 Genealogisches Handbuch der baltischen Ritterschaften, Teil 2: Estland, Band 1 Görlitz. 1930, lk.196
Olen loobuda sust proovinud

"Olen loobuda sust proovinud" on 2 Quick Starti 1995. aasta album. Olen loobuda sust proovinud Sinu jaoks Kinni sind püüan Kaksikud Kingitus Andesta Saladus Ainult sinuga Milleks Neiu mustas kleidis (Remix) Kallim kullast Kingitus (House mix)
Poolel teel su juurde

"Poolel teel su juurde" on 2 Quick Starti 1997. aasta album. Poolel teel su juurde Kui sind puudutan (mul sulad käes) Sind vaid näen Oota veel Lõpuks leidsin sind Liig tuline, et puutuda Pole lootust mul pääseda su käest Oled kuld mu käes, oled pärl mu peos Liiga hea Sinu kõrval Nii kuum on tunne Kui mõttes suudlen sind Poolel teel su juurde (Remix)
Ühega miljoneist (album)

"Ühega miljoneist" on 2 Quick Starti 2001. aasta album. Ühega miljoneist Kas tuled kui saad Üks kord veel On homseks kõik ok Sa tead mis teed Ei räägi kellelegi Vaata silma Kuulen ja näen Sõnad viid mu suult Janused huuled Pilt Sa oled laul
Teine pool, The Very Best of Vol. 1

"Teine pool, The Very Best of Vol. 1" on ansambli 2 Quick Start 1999. aasta album. Naerata Teine pool C'est la vie Neiu mustas kleidis Kingitus Nii kuum on tunne Kui sulgub uks Lõpuks leidsin sind Varjuna kannul sul käin Oo-la-la-aa Siis veel ei tundnud sind Teine pool [Remix] Hääletult hüüdma jään Siis kui sind armastan
Weidu

Weidu linnarajoon (hiina 魏都区 (Weidu Qu (Wèidū Qū)) on Hiina Henani provintsi Xuchangi linna keskus. Linnarajoon jaguneb 12 linnaosaks.
Roberto Micheletti

Roberto Micheletti Bain (sündinud 13. augustil 1943) on Hondurase poliitik. Roberto Micheletti oli Hondurase presidendi kohusetäitja alates president Manuel Zelaya võimult kõrvaldamist 28. juunil 2009 kuni 27. jaanuarini 2010, mil astus ametisse president Porfirio Lobo Sosa.
Täisnurk

Täisnurk on sirgnurga poolitamisel saadud nurk. Täisnurk on ruumi kahe vektori sihtide vaheline erinevus, mille korral mõlemad vektoritest on paralleelsed teise vektori pöörlemistasanditega. Täisnurka võib defineerida ka nurgana, mis on võrdne oma kõrvunurgaga. Nii on see defineeritud Eukleidesel. Täisnurgale vastab nurgamõõt 90° ehk π/2 rad. Täisnurkne kolmnurk
Teravnurk

Teravnurk on nurk, mis on absoluutväärtuselt väiksem kui täisnurk. Nürinurk Sirgnurk Kaasik, Ü. (2002). Matemaatikaleksikon. Tartu.
Nürinurk

Nürinurk on nurk, mis on absoluutväärtuselt suurem kui täisnurk ja väiksem kui sirgnurk, ehk on suurem kui 90° ja väiksem kui 180°. sirgnurk Teravnurk Kaasik, Ü. (2002). Matemaatikaleksikon. Tartu.
Paralleelsed sirged

Eukleidilises geomeetrias nimetatakse paralleelseteks sirgeteks sirgeid, mis paiknevad ühel ja samal tasandil ja ei lõiku. Paralleelsuse sümbol on ∥ {\displaystyle \parallel } . Näiteks A B ∥ C D {\displaystyle AB\parallel CD} tähistab, et sirged AB ja CD on paralleelsed. Lõikuvad sirged Kiivsed sirged Kaasik, Ü. (2002). Matemaatikaleksikon. Tartu.
Sirgnurk

Sirgnurk on nurk, mille haarad moodustavad sirge. Sirgnurga haarade vaheline nurk on 180°.
Estonia Klaverivabrik

Estonia Klaverivabrik AS on Eesti klaveritootja. Estonia Klaverivabrik toodab käsitsi valmistatud tiibklavereid kaubamärgiga Estonia. Ettevõtte ajaloo alguseks peetakse 1893. aastat, mil klaverimeister Ernst Hiis asutas E. Hiisi klaverivabriku, mis oli üks tänase ettevõtte eellastest. Aastal 1950 moodustati Eesti väikestest klaveritootjatest ettevõte, mis hakkas "Estonia" nime all tootma tiibklavereid ja pianiinosid. Järgneva 40 aasta jooksul toodeti ligi 500 klaverit aastas.[viide?] Aastal 1993 erastati ettevõte tolleaegsele juhtkonnale ja osaliselt töötajatele. Aastatel 1995–2001 ostis müügis olnud aktsiad Indrek Laul, kellest sai ettevõtte ainuomanik. Estonia Klaverivabrik toodab kuni 200 tiibklaverit aastas.[viide?] Valmistatakse viit mudelit: pikkusega 168 cm, 190 cm, 210 ja 225 cm ning 274 cm pikkusi kontsertklavereid. Klaverid valmistatakse valdavalt individuaaltellimusena. Toodetakse nii musti ja valgeid pille kui ka näiteks mahagonipuu, bubingapuu, pähklipuu ja dalbergiaspooniga kaetud pille. Suurem osa klaveritest müüakse Ameerika Ühendriikidesse ja Kanadasse. Estonia klavereid leidub nii kodudes, kontserdisaalides, muusikakoolides kui ka kirikutes. Klaverivabrik asub Tallinnas. Ettevõttel on kaks tootmishoonet, Kungla tänaval ja Vesse tänaval. Estonia Klaverivabriku juhataja on Indrek Laul. 2018. aastal anti Estonia Klaverivabrikule Ameerika muusikatööstuse assotsiatsiooni NAMM verstaposti auhind. History Research & Development Estonia in the World "Estonia Piano Factory received the NAMM Milestone Award". Originaali arhiivikoopia seisuga 20. märts 2018. Vaadatud 20. märtsil 2018. Ettevõtte koduleht GRAND PIANO MANUFACTURING IN ESTONIA: HISTORICAL REVIEW (pdf) A Fine Way to Treat ... an Estonia Helen Arusoo. Moskva andis käsu klavereid toota Õhtuleht, 8. jaanuar 2001 Priit Põiklik. Laul romantilisest klaverist Elukiri, 2004 2002, Alo Põldmäe, ESTONIA kontsertklaver–60, Kultuur ja Elu Maarja Merivoo-Parro. "Reportaaž Estonia klaverivabrikust: toodangu kasvatamine on ajast ja arust" ERR Novaator, 4. jaanuar 2023
Changge

Changge (hiina 长葛市 Chánggě Shì) on maakonna õigustega linn Hiinas Henani provintsi Xuchangi ringkonna õigustega linnas. Linn jaguneb neljaks kvartaliks (jiēdào), kaheksaks aleviks (zhèn) ja neljaks vallaks (xiāng). Changge koduleht (hiina keeles)
Mahavok LP 7"

"Mahavok" on Mahavok 1992. aasta singel. Ümbrise kujundajad Villu Järmut ja E. Kärmas[küsitav] "Üksik hääl" sõnad H. Vaikmaa "On ainult üks tee" sõnad H. Vaikmaa ; "Kus valgus" H. Vaikmaa; sõnad I. Lember
Meenutamine

Meenutamine ehk reprodutseerimine on psüühiline protsess, mille käigus tuuakse minevikus esinenud info taas mälust esile. Meenutamine on üks kolmest mälu põhiprotsessist kõrvuti kodeerimise ja salvestamisega. Psühholoogias eristatakse kolme tüüpi meenutamist: vaba, vihjepõhine ja sarimeenutamine. Kaks levinumat meenutamisprotsessi teooriat on kaheastmelise meenutamise teooria ja spetsiifilise kodeerimise teooria. Eesti teadlastest on meenutamist uurinud näiteks mäluteadlane Endel Tulving.
Trần Đức Lương

Trần Đức Lương ([trən dõk lõööŋ]; sündinud 5. mail 1937) on Vietnami riigitegelane. Ta oli Vietnami president 1997–2006. Märkus: Vähenõudlikus tekstis võib kasutada toonimärkideta nimekuju Trân Đưc Lương.
Kelmid ja pühakud

"Kelmid ja pühakud" (originaalpealkiri "The Persuaders!") on aastatel 1971–1972 Suurbritannias valminud teleseriaal. Koosneb 24 osast. Peaosi mängivad Roger Moore ja Tony Curtis. Roger Moore kehastab rikast inglise aristokraati lord Brett Sinclairi, Tony Curtis Ameerika päritolu miljonäri Danny Wilde'i.
Hamiltoni hertsog

Hamiltoni hertsog (inglise Duke of Hamilton) on Šotimaa aadlitiitel, mida on alates selle loomisest kandnud Hamiltoni ja Hamilton-Douglase suguvõsa liikmed. Tiitel loodi 1643. aastal, mil James Hamilton, kolmas Hamiltoni markii sai Hamiltoni hertsogiks. Hamiltoni hertsogiga kaasneb veel neliteist aadlitiitlit: Šotimaa tiitlid Douglase markii Cyldesdale'i markii Anguse krahv Arrani krahv Lanarki krahv Lord Abernethy Lord Jedburgh Forest Lord Polmont Lord Machanshire Lord Aven Inglismaa tiitlid Cambridge'i krahv Parun Innerdale Suurbritannia tiitlid Brandoni hertsog Parun Dutton Hamiltoni hertsogi pärija kannab Douglase ja Clydesdalee'i markii tiitlit. Kui hertsogi vanima poja vanim poeg sünnib hertsogi eluajal, saab ta Anguse krahvi tiitli. Juhul kui ka Anguse krahvi vanim poeg sünnib hertsogi eluajal, kannab ta tiitlit Lord Abernethy. 1711. aastal sai Hamiltoni hertsog ka Brandoni hertsogi tiitli. Tänapäeval on Hamiltoni hertsog üks viiest Briti aadlikust, kel on mitu hertsogitiitlit. Hamiltoni hertsogite peamine residents on Lennoxlove House. Varem oli selleks Hamilton Palace. 1643–1649 James Hamilton, esimene Hamiltoni hertsog (1606–1649) 1649–1651 William Hamilton, teine Hamiltoni hertsog (1616–1651) 1651–1698 Anne Hamilton, kolmas Hamiltoni hertsoginna (u. 1631–1716) tema abikaasa William Douglas, esimene Selkirki krahv (1635–1694) kandis oma eluajal samuti Hamiltoni hertsogi tiitlit 1698–1712 James Hamilton, neljas Hamiltoni hertsog (1658–1712) 1712–1743 James Hamilton, viies Hamiltoni hertsog (1703–1743) 1743–1758 James Hamilton, kuues Hamiltoni hertsog (1724–1758) 1758–1769 James Hamilton, seitsmes Hamiltoni hertsog (1755–1769) 1769–1799 Douglas Hamilton, kaheksas Hamiltoni hertsog (1756–1799) 1799–1819 Archibald Hamilton, üheksas Hamiltoni hertsog (1740–1819) 1819–1852 Alexander Hamilton, kümnes Hamiltoni hertsog (1767–1852) 1852–1863 William Hamilton, üheteistkümnes Hamiltoni hertsog (1811–1863) 1863–1895 William Douglas-Hamilton, kaheteistkümnes Hamiltoni hertsog (1845–1895) 1895–1940 Alfred Douglas-Hamilton, kolmeteistkümnes Hamiltoni hertsog, 9th Earl of Selkirk (1862–1940) 1940–1973 Douglas Douglas-Hamilton, neljateistkümnes Hamiltoni hertsog (1903–1973) 1973–... Angus Douglas-Hamilton, viieteistkümnes Hamiltoni hertsog (sündinud 1938) Praeguse Hamiltoni hertsogi pärija on Alexander Douglas Douglas-Hamilton, Douglase ja Clydesdale'i markii (sündinud 1978)
Jam (album)

"Jam" on ansambli Jam 1994. aasta album. "Intro" "Petlik õnn" C. Norman; sõnad T. Talisoo "Kesköötund" T. Hazzard; sõnad H. Karmo "Miks minema läed? sõnad M. Mattisen "Öised teed" C. Lauper; sõnad A. Mikk "Ootan tuult" G. Moroder; sõnad J. Veski "Su järele igatsen ma" sõnad J. Tamm "See 5" sõnad H. Käo "Tants, mida tantsisime" sõnad M. Mattisen "Viltkübar" G. Brooker; sõnad H. Karmo "Sõber" T. Norell, Oson; sõnad H. Karmo
Corin Nemec

Corin Nemec (sündinud Joseph Charles Nemec IV, 5. novembril 1971) on USA näitleja. Nemec on tuntud tegelaskujudega Parker Lewis sarjas "Parker Lewis Can't Lose" ja Jonas Quinn`ina ulmesarjas "Tähevärav SG-1". Webster (1987–1988) - Nicky Papadopolis Tucker: The Man and His Dream (1988) - Noble Tucker I Know My First Name Is Steven (1989) - Steven Gregory Stayner / Dennis Parnell Parker Lewis Can't Lose (1990–1993) - Parker Lloyd Lewis The Stand (1994) - Harold Lauder Drop Zone (1994) - Selkirk Operation Dumbo Drop (1995) - Sp5 Lawrence Farley NYPD Blue: "Dirty Laundry" (1995-11-21) - Howie Beverly Hills, 90210 (1997, 3 osa) - Derrick Driscoll Killer Bud (1999) - Waylon Smythe Smallville: "Zero" (2002-03-12) - Jude Royce Tähevärav SG-1 (2002–2004) - Jonas Quinn "Beer for My Horses" (2003)- Toby Keith's sidekick Mansquito (2004) - Police Lt. Tom Randall CSI: New York: "Night, Mother" (2004-12-15) - Todd Camden Three Moons Over Milford: "Wrestlemoonia" (2006-09-10) - Roark S.S. Doomtrooper (2006) - Captain Malloy Bull Run (2006) - Jordan Hidden Secrets (2006) - Michael Stover Parzania (2007) - Allan The American Standards (2007) - Doc Jennings NCIS: Kriminalistid: "Skeletons" (2007-02-27) - Len Grady Chicago Massacre: Richard Speck (2007) as Richard Speck Bundy: An American Icon (2008) RoboDoc (2008) - Dr. Callaby Quality Time (2008) Kummituselausuja (2008) - Masked Man/Paul Eastman Sea Beast (2009) Corin Nemec IMDb's Corin Nemec, saientoloog - uuri välja, mida olen saavutanud saientoloogia abil..., Saientoloogia koguduseliikmed, Saientoloogid On-line, Saientoloogia Rahvusvaheline kirik.
Khalīfah bin Zāyid Āl Nahayān

Šeik Khalīfah bin Zāyid bin Sulţān Āl Nahayān (araabia keeles خليفة بن زايد بن سلطان آل نهيان, 25. jaanuar 1948 – 13. mai 2022) oli Araabia Ühendemiraatide president aastatel 2004–2022. Ta oli samal ajal ka Abu Dhabi emiraadi emiir. Ta sündis emiiri Zāyid bin Sulţān Āl Nahayāni vanima pojana. Ta määrati aastateks 1966–1967 valitseja esindajaks Abu Dhabi idapiirkonnas ehk teisisõnu linnapeaks. 1. veebruaril 1969 nimetati Khalīfah bin Zāyid Āl Nahayān Abu Dhabi kroonprintsiks. Järgmisel päeval sai temast Abu Dhabi kaitseminister. Ta ehitas üles hilisema AÜE sõjaväe. Aastal 1971 said Araabia Ühendemiraadid iseseisvaks. Khalīfah bin Zāyid Āl Nahayān sai Abu Dhabi pea-, kaitse- ja rahandusministriks, tema isa Araabia Ühendemiraatide presidendiks. Aastatel 1973–1977 oli ta Araabia Ühendemiraatide asepeaminister. Aastal 1976 sai ta AÜE relvajõudude asejuhatajaks (tema isa oli juhataja). 3. novembril 2004, üks päev pärast oma isa surma, sai ta Abu Dhabi emiiriks ja AÜE presidendiks. Juba varem oli ta oma isa haiguse ajal nendes ametites kohusetäitjana. Khalīfah bin Zāyid Āl Nahayāni peetakse meheks, kes soovis oma riiki lääne eeskujul moderniseerida. Üsna oma valitsusaja algul, 2005. aasta aprillis käskis ta kõigi Araabia Ühendemiraatide töötajate palku tõsta 100%. 1. detsembril 2005 teatas ta, et 40-liikmelise Föderaalse Riikliku Nõukogu (see on AÜE-s parlamendile kõige lähedasem organ) pooled liikmed edaspidi valitakse. Enne määras president kõik liikmed ainuisikuliselt. Valimised määrati 2006. aasta detsembriks. Tema järgi on nimetatud Burj Khalīfah, läbi aegade kõige kõrgem inimeste valmistatud ehitis. Ta armastas Araabia Ühendemiraatide traditsioonilisi spordialasid, hobuste ja kaamelite võiduajamisi.